**Mark Alan Webber** (lahir 27 Ogos 1976) ialah seorang pemandu Formula Satu yang berasal dari Australia.

Webber bermula dalam Formula Satu pada tahun 2002, dan mendapat mata pertama Minardi dalam tempoh tiga tahun selepas mendapat mata kejuaraan pada perlumbaan F1 yang pertamanya. Selepas musim pertama beliau, Jaguar Racing mengambil beliau sebagai pemandu pertama pasukan mereka. Pada tahun 2009, Webber memenangi perlumbaan pertamanya dengan Red Bull Racing di Grand Prix Jerman. Menjelang akhir tahun 2009, Webber mendapat lapan podium, termasuk satu lagi kemenangan di Brazil. Beliau menambah sepuluh lagi podium pada tahun 2010, termasuk kemenangan di Sepanyol, Monaco, Britain dan Hungary. Webber menamatkan musim 2010 di tempat ketiga. Pada tahun 2011, Webber menambah satu lagi kemenangan di Grand Prix Brazil, dan sekali lagi menamatkan musim di tempat ketiga. Webber akan terus bersama Infiniti Red Bull Racing sehingga akhir musim 2013.

Kerjaya Formula Satu
--------------------

### Minardi (2002)

Webber memandu untuk Minardi di Grand Prix Perancis 2002.
Webber membuat penampilan sulungnya dalam Formula Satu di Grand Prix Australia. Beliau melayakkan diri di tempat ke-18, lebih daripada 4 saat dari masa petak pertama, tetapi 1.4 saat di hadapan rakan sepasukan, Alex Yoong. Pada hari perlumbaan, Webber mendapat tempat keenam, lalu mendapat mata kejuaraan pada Grand Prix pertamanya. Hanya 4 pemandu Formula Satu dari Australia yang mendapat mata kejuaraan dunia dan beliau merupakan pemandu Minardi yang pertama untuk mendapat mata sejak Marc Gene pada tahun 1999.

Webber terpaksa bersara di Grand Prix Malaysia, sebelum mendapat tempat ke-11 berturut-turut pada dua perlumbaan berikutnya. Webber dan Yoong terpaksa menarik diri daripada Grand Prix Sepanyol disebabkan kegagalan sayap yang berkemungkinan mendatangkan bahaya.

Di Grand Prix Hungary, Webber hilang dua kilogram berat badannya sepanjang perlumbaan tersebut kerana terpaksa memandu tanpa air minuman selepas botol airnya pecah. Webber dapat mengatasi Yoong (dan Anthony Davidson, yang menggantikan Yoong untuk Grand Prix Hungary dan Belgium) pada pusingan kelayakan bagi setiap perlumbaan, dan 2 mata kejuaraan yang beliau kutip di Australia sudah memadai bagi Minardi untuk menamatkan musim di tempat kesembilan, di hadapan Toyota dan Arrows. Webber dianugerahkan dengan gelaran *Rookie of the Year* dalam majalah F1 Racing. Autosport.com juga memberikan anugerah *Rookie of the Year* dan *F1 Newcomer of the Year*. Pada bulan November 2002, ia telah diumumkan bahawa Webber akan menyertai Jaguar Racing untuk musim 2003, bersama pemandu ujian Williams, Antônio Pizzonia.

### Red Bull Racing (2007-kini)

#### 2007

Lihat juga: Formula Satu musim 2007
Webber memandu untuk Red Bull Racing di Grand Prix British 2007.
Pada perlumbaan pertama musim ini di Melbourne, Webber melayakkan diri ke tempat ketujuh dan mempertahankan kedudukan tersebut semasa bahagian awal perlumbaan, namun menamatkan perlumbaan di tempat ke-13. Di Grand Prix Malaysia, beliau mendapat tempat kesepuluh selepas bermula dari kedudukan yang sama. Perlumbaan di Bahrain berjalan dengan lancar bagi Webber dan Coulthard. Mereka berdua berada di tempat keenam dan ketujuh, sehingga kedua-dua kereta terpaksa bersara disebabkan kerosakan mekanikal.

Perlumbaan di Sepanyol tidak berjalan dengan lancar bagi Webber. Beliau gagal untuk memasuki pusingan kelayakan bahagian kedua dan bersara awal dari perlumbaan disebabkan masalah hidraulik. Webber akhirnya mendapat podium kedua kerjayanya di Grand Prix Eropah selepas bermula dari tempat keenam. Webber hampir kehilangan tempat podium tersebut selepas bersaing dengan Alexander Wurz pada selekoh kedua terakhir perlumbaan.

Webber hampir mendapat satu lagi podium di Grand Prix Jepun, namun beliau dilanggar oleh Sebastian Vettel dalam keadaan hujan lebat.

Webber kelihatan kukuh pada perlumbaan terakhir musim di Brazil. Webber bermula dari tempat kelima, di hadapan kedua-dua kereta BMW Sauber dan di belakang kereta Ferrari dan McLaren. Webber kelihatan kukuh dalam perlumbaan tersebut, namun satu lagi kegagalan mekanikal menyebabkan beliau untuk bersara dari perlumbaan tersebut.

#### 2008

Lihat juga: Formula Satu musim 2008
Webber di Grand Prix Perancis 2008.
Webber memulakan musim ini dengan Red Bull Racing di Melbourne. Beliau mencatatkan masa pusingan enam teratas dalam ketiga-tiga sesi latihan bebas, dan hampir memasuki sesi kelayakan bahagian ketiga namun cakera brek depan kereta beliau gagal berfungsi semasa sesi kelayakan bahagian kedua, lalu menyebabkan beliau terperangkap dalam pasir pada akhir sesi tersebut, dan menyebabkan beliau bermula dari tempat ke-15. Walaupun bermula dengan baik, beliau terkeluar dari litar pada selekoh pertama untuk mengelakkan diri daripada terlibat dalam perlanggaran yang berlaku dihadapannya. Webber berjaya memotong beberapa kereta yang lain, namun beliau berlanggar dengan Kazuki Nakajima dan Anthony Davidson, lalu beliau terpaksa bersara dari perlumbaan tersebut.

Walaupun bersara di Australia, Webber berjaya mendapatkan mata untuk lima perlumbaan seterusnya. Beliau juga mendapat tempat keempat di Monaco dalam keadaan hujan. Sehingga tahun 2009, ini merupakan permulaan musim yang terbaik bagi Webber sejak tahun 2005 dengan Williams, dengan mendapat mata dalam lima perlumbaan berturut-turut.

Pada hari Khamis sebelum Grand Prix British, ia telah diumumkan bahawa Webber telah bersetuju untuk melanjutan kontraknya bersama Red Bull Racing untuk setahun, dan akan terus dengan mereka sehingga akhir musim 2009. Semasa sesi kelayakan untuk Grand Prix tersebut, Webber berjaya melayakkan diri ke tempat kedua, di hadapan Kimi Räikkönen dan di belakang Heikki Kovalainen. Namun, hasil Webber disia-siakan selepas hanya mampu mendapat satu mata.

Pada perlumbaan malam pertama dalam Formula Satu, iaitu Grand Prix Singapura, Webber bermula dari tempat ke-13. Red Bull menyuruh kedua-dua Webber dan Coulthard untuk memasuki pit apabila kereta keselamatan berada di litar selepas Nelson Piquet, Jr. terhempas. Ketika Webber berada di tempat kedua, beliau mengalami masalah kotak gear, dan menyebabkan beliau bersara pada pusingan ke-29.

#### 2009

Lihat juga: Formula Satu musim 2009
Webber kekal bersama Red Bull bagi musim 2009, di mana beliau telah disertai oleh Sebastian Vettel selepas persaraan David Coulthard pada akhir tahun 2008. Selepas kaki Webber patah dalam sebuah kemalangan jalan raya semasa acara amal di Tasmania, beliau kembali untuk melengkapkan ujian pra musim pada 11 Februari dengan bebatang keluli di kakinya.

Di Grand Prix Australia, sebuah kesilapan pada pusingan kelayakan menyebabkan beliau memulakan perlumbaan dari tempat kesepuluh. Pada pusingan kedua perlumbaan, Webber berlanggar dengan Heikki Kovalainen, Adrian Sutil dan Nick Heidfeld, berikutan usaha mereka untuk mengelakkan perlanggaran dengan Rubens Barrichello, yang menyebabkan mereka semua untuk ke pit, kecuali Barrichello.

Di Grand Prix Malaysia, Webber melayakkan diri ke tempat ketujuh, namun dinaikkan dua tempat kedudukan selepas dua pemandu lain menerima penalti. Perlumbaan tersebut diberhentikan selepas hujan monsun, dan perlumbaan tersebut berakhir di bawah keadaan kereta keselamatan dengan Webber di tempat keempat. Beliau kemudiannya diklasifikasikan di tempat kelapan, tetapi siasatan lanjut menyebabkan beliau mendapat tempat keenam. Beliau telah diberikan 1.5 mata kerana perlumbaan tersebut tidak dilengkapkan sepenuhnya. Grand Prix China merupakan satu kejayaan bagi Webber. Beliau bermula dari tempat ketiga, dan perlumbaan ini bermula di bawah keadaan kereta keselamatan kerana hujan lebat. Webber akhirnya menamatkan perlumbaan di tempat kedua. Rakan sepasukan, Sebastian Vettel, memenangi perlumbaan tersebut dan ia merupakan kemenangan pertama (dan keputusan 1-2) bagi Red Bull.

Webber memenangi Grand Prix pertamanya di Grand Prix Jerman 2009.
Di Grand Prix Sepanyol, Webber bermula dari tempat ketiga dan menamatkan perlumbaan di tempat ketiga, manakala di Monaco, beliau mendapat tempat kelima. Webber sekali lagi mendapat tempat kedua di Grand Prix Turki dan Grand Prix British.

Webber mendapat petak pertama yang pertama dalam kerjaya Formula Satunya di Grand Prix Jerman. Beliau berjaya memenangi perlumbaan tersebut, walaupun menerima penalti pandu dalam pit pada awal perlumbaan kerana menyebabkan perlanggaran yang boleh dielakkan selepas berlanggar dengan pemandu Brawn GP, Rubens Barrichello. Webber memenangi perlumbaan tersebut di hadapan Vettel. Dengan keputusan 1-2 Red Bull ini, Red Bull merapatkan jurang dengan Brawn dalam Kejuaraan Pengeluar. Webber naik ke tangga ketiga dalam Kejuaraan Pemandu Dunia selepas kemenangannya, lalu menjatuhkan Barrichello ke tangga keempat dalam kejuaraan tersebut.

Berikutan Grand Prix Jerman, Webber mendapat tempat ketiga di Grand Prix Hungary. Namun beliau mendapat tempat kesembilan bagi dua perlumbaan seterusnya, dan bersara dalam dua perlumbaan yang lain. Selepas perlumbaan yang malang di Grand Prix Jepun, Webber jatuh ke tempat keempat dalam kejuaraan pemandu dan gagal mendapat sebarang mata. Walau bagaimanapun, beliau menang di Brazil setelah bermula dari tempat kedua. Beliau menamatkan musim di tangga keempat dalam kejuaraan pemandu.

#### 2010

Lihat juga: Formula Satu musim 2010
Webber mendapat petak pertama di Malaysia, namun menamatkan perlumbaan di tempat kedua.
Webber kekal bersama Red Bull bagi musim 2010. Beliau mendapat petak pertama sebanyak lima kali (di Malaysia, Sepanyol, Monaco,  Turki dan Belgium); dan memenangi empat perlumbaan (Sepanyol, Monaco, Britain dan Hungary); dan menamatkan perlumbaan di tempat kedua di Malaysia, Belgium, Jepun dan Brazil dan tempat ketiga di Turki dan Singapura. Selepas Grand Prix Monaco, Webber mendahului kedudukan kejuaraan pemandu, dan manjadi orang Australia yang pertama untuk berbuat demikian sejak Alan Jones pada tahun 1981. Pada bulan Jun, Red Bull Racing mengumumkan bahawa Webber telah menandatangani lanjutan kontrak selama satu tahun, bermakna beliau akan kekal bersama mereka untuk musim 2011.

Webber memenangi Grand Prix British 2010 di Silverstone
Di Grand Prix Eropah, Webber merempuh ke belakang kereta Lotus kepunyaan Heikki Kovalainen, dan menyebabkan kereta Webber terpelanting di udara, dan melanggar papan iklan di litar dan mendarat secara terbalik. Webber mengalami kecederaan ringandan bersara dari perlumbaan tersebut.

Pada akhir musim, Webber mendapat tempat ketiga dalam kejuaraan pemandu, di belakang Vettel dan Alonso. Beliau telah memimpin kejuaraan pemandu sehingga Grand Prix Korea, di mana beliau gagal menamatkan perlumbaan tersebut. Webber masih berpeluang untuk memenangi kejuaraan tersebut jika Webber memenangi perlumbaan terakhir musim ini di Abu Dhabi dan Alonso perlu menamatkan perlumbaan di tempat ketiga atau rendah. Vettel memenangi perlumbaan tersebut dan memenangi kejuaraan pemandu dan Red Bull memenangi kejuaraan pengeluar.

Webber berlumba dengan keretakan kecil di bahu kanannya bagi empat perlumbaan terakhir musim ini disebabkan sebuah kemalangan berbasikal gunung.

Di Grand Prix British 2011, Webber dianugerahkan *Memorial Hawthorn Trophy* bagi tahun 2010.

#### 2011

Lihat juga: Formula Satu musim 2011
Webber di Grand Prix Kanada 2011.
Webber memulakan musim 2011 dengan mendapat tempat kelima di Grand Prix Australia, selepas bermula dari tempat ketiga. Di Malaysia, beliau mendapat tempat ketiga tetapi KERS beliau gagal sepenuhnya pada awal perlumbaan dan jatuh lebih daripada 10 tempat, namun menamatkan perlumbaan di tempat keempat dan mendapat pusingan terpantas perlumbaan tersebut. Di China, beliau mendapat tempat ketiga dan ia merupakan podium pertamanya bagi musim 2011 dan beliau mendapat satu lagi podium di Turki selepas mendapat tempat kedua. Di Sepanyol, Webber mendapat petak pertama, namun hanya mampu menamatkan perlumbaan di tempat keempat.

Webber mendapat petak pertama di Grand Prix British, namun perlumbaan tersebut tidak berjalan lancar untuk Webber. Beliau menamatkan perlumbaan di tempat ketiga, manakala Sebastian Vettel mendapat tempat kedua dan Fernando Alonso memenangi perlumbaan tersebut.

Webber mendapat kemenangan yang pertama dan terakhirnya pada tahun 2011 di Brazil, selepas mendahului perlumbaan tersebut selepas rakan sepasukan, Sebastian Vettel, mengalami kerosakan dengan kotak gearnya. Dengan keputusan ini, beliau mendapat tempat ketiga dalam Kejuaraan Dunia Pemandu, di hadapan Fernando Alonso. Webber juga mendapat 7 pusingan terpantas musim ini, dan tiada pemandu lain mendapat lebih daripada tiga pusingan terpantas, dan beliau diberikan anugerah *DHL Fastest Lap Award* yang pertama dalam kerjayanya.

#### 2012

Lihat juga: Formula Satu musim 2012
Webber memandu untuk Red Bull Racing di Grand Prix Malaysia 2012.
Pada 27 Ogos 2011, ia telah diumumkan bahawa Webber akan kekal bersama Red Bull bagi musim 2012, dan sekali lagi menjadi rakan sepasukan Vettel Webber mendapat tempat kelima pada pusingan kelayakan di Grand Prix Australia dan menamatkan perlumbaan di tempat keempat.

Webber mendapat tempat keempat di Malaysia, China dan Bahrain. Beliau mendapat tempat pertama untuk Grand Prix Monaco selepas menetapkan masa kedua terpantas pada Q3 tetapi dinaikkan kedudukan selepas Michael Schumacher dikenakan penalti lima-petak kedudukan selepas berlanggar dengan Bruno Senna di Grand Prix Sepanyol. Beliau memenangi perlumbaan tersebut. Ia merupakan kemenangan ketiga berturut-turut bagi pemandu Red Bull Racing di Monaco, dan kali pertama bahawa enam pemandu yang berbeza memenangi enam perlumbaan dalam sebuah musim. Dengan kemenangan ini, beliau menjadi pemandu Australia yang pertama untuk mendapat dua kemenangan di Monaco.

Webber di Grand Prix Amerika Syarikat 2012
Webber mendapat kemenangan keduanya bagi musim ini di Grand Prix British selepas memotong Fernando Alonso pada saat-saat akhir perlumbaan. Berikutan kemenangan itu, Webber melanjutkan kontraknya bersama Red Bull, dan akan kekal bersama mereka sehingga musim 2013. Webber mendapat petak pertama di Grand Prix Korea, di hadapan rakan sepasukan, Vettel, Namun begitu, Vettel memenangi perlumbaan ini dengan Webber mendapat tempat kedua. Di India, Webber mendapat tempat ketiga selepas mengalami masalah KERS. Beliau bersara di Abu Dhabi dan Amerika Syarikat, sebelum mendapat tempat keempat di Brazil, di mana Vettel memenangi kejuaraan dunia ketiganya.

Webber menamatkan musim di tangga keenam dengan 179 mata.

Rekod perlumbaan
----------------

### Ringkasan kerjaya

| Musim | Siri | Pasukan | Perlumbaan | Kemenangan | P/Pertama | P/Terpantas | Podium | Mata | Kedudukan |
| --- | --- | --- | --- | --- | --- | --- | --- | --- | --- |
| 1994 | Australian Formula Ford | Mark Webber | 16 | 0 | 0 |  ? |  ? | 30 | Ke-13 |
| 1995 | Australian Formula Ford | Yellow Pages Racing | 16 | 3 | 3 |  ? |  ? | 158 | Ke-4 |
| Australian Drivers' Championship | Birrana Racing | 2 | 0 | 0 | 0 | 2 | 32 | Ke-8 |
| Formula Ford Festival | Van Diemen | 1 | 0 | 0 | 0 | 1 | N/A | **Ke-3** |
| 1996 | European Formula Ford | Van Diemen |  ? |  ? |  ? |  ? |  ? |  ? | **Ke-3** |
| British Formula Ford |  ? |  ? |  ? |  ? |  ? | 113 | **Ke-2** |
| Formula Ford Festival | 1 | 1 | 0 | 0 | 1 | N/A | **Pertama** |
| Australian Drivers' Championship | Ralt Australia | 2 | 1 | 0 | 0 | 1 | 20 | Ke-10 |
| 1997 | British Formula Three | Alan Docking Racing | 16 | 1 | 3 | 1 | 5 | 127 | Ke-4 |
| Macau Grand Prix | 1 | 0 | 0 | 0 | 0 | N/A | Ke-4 |
| Masters of Formula Three | 1 | 0 | 0 | 0 | 1 | N/A | **Ke-3** |
| 1998 | FIA GT Championship | AMG Mercedes (GT1) | 10 | 5 | 0 | 0 | 8 | 69 | **Ke-3** |
| Le Mans 24 Hours | 1 | 0 | 1 | 0 | 0 | N/A | NC |
| 1999 | Le Mans 24 Hours | AMG Mercedes (GTP) | 1 | 0 | 0 | 0 | 0 | N/A | DNS |
| 2000 | International Formula 3000 | European Arrows | 10 | 1 | 0 | 2 | 3 | 21 | **Ke-3** |
| Formula Satu | Arrows | Pemandu ujian |
| 2001 | International Formula 3000 | Super Nova Racing | 12 | 3 | 2 | 3 | 4 | 39 | **Ke-2** |
| Formula Satu | Benetton | Pemandu ujian |
| 2002 | Formula Satu | KL Minardi Asiatech | 17 | 0 | 0 | 0 | 0 | 2 | Ke-16 |
| 2003 | Formula Satu | Jaguar Racing | 16 | 0 | 0 | 0 | 0 | 17 | Ke-10 |
| 2004 | Formula Satu | Jaguar Racing | 18 | 0 | 0 | 0 | 0 | 7 | Ke-13 |
| 2005 | Formula Satu | BMW WilliamsF1 Team | 19 | 0 | 0 | 0 | 1 | 36 | Ke-10 |
| 2006 | Formula Satu | WilliamsF1 Team | 18 | 0 | 0 | 0 | 0 | 7 | Ke-14 |
| 2007 | Formula Satu | Red Bull Racing | 17 | 0 | 0 | 0 | 1 | 10 | Ke-12 |
| 2008 | Formula Satu | Red Bull Racing | 18 | 0 | 0 | 0 | 0 | 21 | Ke-11 |
| 2009 | Formula Satu | Red Bull Racing | 17 | 2 | 1 | 3 | 8 | 69.5 | Ke-4 |
| 2010 | Formula Satu | Red Bull Racing | 19 | 4 | 5 | 3 | 10 | 242 | **Ke-3** |
| 2011 | Formula Satu | Red Bull Racing | 19 | 1 | 3 | 7 | 10 | 258 | **Ke-3** |
| 2012 | Formula Satu | Red Bull Racing | 20 | 2 | 2 | 1 | 4 | 179 | **Ke-6** |
| 2013 | Formula Satu | Infiniti Red Bull Racing | 3 | 0 | 0 | 0 | 1 | 26\* | Ke-3\* |

\* Musim sedang dijalankan.

### Keputusan International Formula 3000

**Tebal** - Petak pertama  
 *Condong* - P.Terpantas

| Tahun | Kemasukan | 1 | 2 | 3 | 4 | 5 | 6 | 7 | 8 | 9 | 10 | 11 | 12 | DC | Mata |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2000 | European Arrows F3000 | IMO3 | SIL1 | *CAT*Ret | NURRet | MONRet | *MAG*16 | A1R4 | HOC3 | HUN9 | SPA16 |  |  | **Ke-3** | **21** |
| 2001 | Super Nova Racing | INT7 | ***IMO***1 | CAT7 | A1RRet | ***MON***1 | NUR2 | *MAG*1 | SIL4 | HOCRet | HUNRet | SPARet | MNZRet | **Ke-2** | **39** |

### Keputusan lengkap Formula Satu

(kunci)

**Tebal** - Petak pertama  
 *Condong* - P.Terpantas

| Tahun | Kemasukan | Casis | Enjin | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | WDC | Mata |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | KL Minardi Asiatech | Minardi PS02 | Asiatech AT02 3.0 V10 | AUS5 | MALRet | BRA11 | SMR11 | ESPDNS | AUT12 | MON11 | CAN11 | EUR15 | GBRRet | FRA8 | GERRet | HUN16 | BELRet | ITARet | USARet | JPN10 |  |  |  | Ke-16 | 2 |
| 2003 | Jaguar Racing | Jaguar R4 | Cosworth CR-5 3.0 V10 | AUSRet | MALRet | BRA9 | SMRRet | ESP7 | AUT7 | MONRet | CAN7 | EUR6 | FRA6 | GBR14 | GER11 | HUN6 | ITA7 | USARet | JPN11 |  |  |  |  | Ke-10 | 17 |
| 2004 | Jaguar Racing | Jaguar R5 | Cosworth CR-6 3.0 V10 | AUSRet | MALRet | BHR8 | SMR13 | ESP12 | MONRet | EUR7 | CANRet | USARet | FRA9 | GBR8 | GER6 | HUN10 | BELRet | ITA9 | CHN10 | JPNRet | BRARet |  |  | Ke-13 | 7 |
| 2005 | BMW WilliamsF1 Team | Williams FW27 | BMW P84/5 3.0 V10 | AUS5 | MALRet | BHR6 | SMR7 | ESP6 | MON3 | EURRet | CAN5 | USADNS | FRA12 | GBR11 | GERNC | HUN7 | TURRet | ITA14 | BEL4 | BRANC | JPN4 | CHN7 |  | Ke-10 | 36 |
| 2006 | WilliamsF1 Team | Williams FW28 | Cosworth CA2006 2.4V8 | BHR6 | MALRet | AUSRet | SMR6 | EURRet | ESP9 | MONRet | GBRRet | CAN 12 | USARet | FRARet | GERRet | HUNRet | TUR10 | ITA10 | CHN8 | JPNRet | BRARet |  |  | Ke-14 | 7 |
| 2007 | Red Bull Racing | Red Bull RB3 | Renault RS27 2.4 V8 | AUS13 | MAL10 | BHRRet | ESPRet | MONRet | CAN9 | USA7 | FRA12 | GBRRet | EUR3 | HUN9 | TURRet | ITA9 | BEL7 | JPNRet | CHN10 | BRARet |  |  |  | Ke-12 | 10 |
| 2008 | Red Bull Racing | Red Bull RB4 | Renault RS27 2.4 V8 | AUSRet | MAL7 | BHR7 | ESP5 | TUR7 | MON4 | CAN12 | FRA6 | GBR10 | GERRet | HUN9 | EUR12 | BEL8 | ITA8 | SINRet | JPN8 | CHN14 | BRA9 |  |  | Ke-11 | 21 |
| 2009 | Red Bull Racing | Red Bull RB5 | Renault RS27 2.4 V8 | AUS12 | MAL6‡ | CHN2 | BHR11 | ESP3 | MON5 | TUR2 | GBR2 | **GER**1 | *HUN*3 | EUR9 | BEL9 | ITARet | SINRet | *JPN*17 | *BRA*1 | ABU2 |  |  |  | Ke-4 | 69.5 |
| 2010 | Red Bull Racing | Red Bull RB6 | Renault RS27 2.4 V8 | BHR8 | *AUS*9 | ***MAL***2 | CHN8 | **ESP**1 | **MON**1 | **TUR**3 | CAN5 | EURRet | GBR1 | GER6 | HUN1 | **BEL**2 | ITA6 | SIN3 | *JPN*2 | KORRet | BRA2 | ABU8 |  | **Ke-3** | **242** |
| 2011 | Red Bull Racing | Red Bull RB7 | Renault RS27 2.4 V8 | AUS5 | *MAL*4 | *CHN*3 | *TUR*2 | **ESP**4 | *MON*4 | CAN3 | EUR3 | **GBR**3 | **GER**3 | HUN5 | *BEL*2 | ITARet | SIN3 | JPN4 | KOR3 | IND4 | *ABU*4 | *BRA*1 |  | **Ke-3** | **258** |
| 2012 | Red Bull Racing | Red Bull RB8 | Renault RS27 2.4 V8 | AUS4 | MAL4 | CHN4 | BHR4 | ESP11 | **MON**1 | CAN7 | EUR4 | GBR1 | GER8 | HUN8 | BEL6 | ITA20† | SIN11 | JPN9 | KOR***2*** | IND3 | ABURet | USARet | BRA4 | **Ke-6** | **179** |
| 2013 | Infiniti Red Bull Racing | Red Bull RB9 | Renault RS27 2.4 V8 | AUS6 | MAL2 | CHNRet | BHR | ESP | MON | CAN | GBR | GER | HUN | BEL | ITA | SIN | KOR | JPN | IND | ABU | USA | BRA |  | Ke-6\* | 26\* |

‡ Separuh mata diberikan kerana kurang daripada 75% jarak perlumbaan dihabiskan oleh pemenang.  

† Tidak menamatkan perlumbaan, namun diklasifikasikan kerana melengkapkan lebih dari 90% jarak perlumbaan.  

\* Musim sedang dijalankan.

### Keputusan 24 Jam Le Mans

| Tahun | Kelas | No. | Tayar | Kereta | Pasukan | Pemandu kedua | Pusingan | Ked. | Posisikelas. |
| --- | --- | --- | --- | --- | --- | --- | --- | --- | --- |
| 1998 | GT1 | 35 | **B**
 | Mercedes-Benz CLK-LMMercedes-Benz M119 5.0L V8 | Jerman AMG-Mercedes | Jerman Bernd SchneiderJerman Klaus Ludwig | 19 | DNF | DNF |
| 1999 | LMGTP | 4 | **B**
 | Mercedes-Benz CLRMercedes-Benz GT108C 5.7L V8 | Jerman AMG-Mercedes | Perancis Jean-Marc GounonJerman Marcel Tiemann | 0 | DNS | DNS |

Rujukan
-------

1. ↑  "Grand Prix Australia 2002 - Klasifikasi sesi kelayakan" (PDF). FIA. Dicapai pada 8 Februari 2006.
2. ↑  "Kejuaraan Pengeluar 2002". Dicapai pada 8 Februari 2006.
3. ↑  "Webber mendapat podium". *MarkWebber.com*. Mark Webber. 22 Julai 2007. Diarkibkan daripada yang asal pada 2013-05-27. Dicapai pada 29 November 2012.
4. ↑  "Melbourne 2008". ITV-F1. 16 Mac 2008. Diarkibkan daripada yang asal pada 2009-03-30. Dicapai pada 2012-11-29.
5. ↑  "Red Bull melanjutkan kontrak Webber". autosport.com. 3 Julai 2008. Dicapai pada 3 Julai 2008.
6. ↑  Beer, Matt (17 January 2009). "Webber sedia untuk melengkapkan ujian". autosport.com. Dicapai pada 29 November 2012.
7. ↑  Carline, Peter (29 Mac 2009). "Grand Prix Australia – aksi dari Albert Park". *Daily Mail*. Dicapai pada 14 Mac 2011.
8. ↑  "Mark Webber menang di Jerman". *The Guardian*. London. 12 Julai 2009. Dicapai pada 13 Julai 2009.
9. ↑  "Webber mendapat petak pertama di Malaysia". *ABC News*. Australian Broadcasting Corporation. 3 April 2010. Dicapai pada 9 Ogos 2010.
10. ↑  Gover, Paul (10 Mei 2010). "Mark Webber memenangi Grand Prix Sepanyol". *Herald Sun*. Melbourne, Australia: The Herald and Weekly Times. Dicapai pada 7 Ogos 2010.
11. ↑  Gover, Paul (18 Mei 2010). "Kemenangan di Monaco ialah kemenangan yang terhebat bagi Mark Webber". *Herald Sun*. Melbourne, Australia: The Herald and Weekly Times. Dicapai pada 10 Ogos 2010.
12. ↑  "Pemandu F1 Australia, Mark Webber mendapat petak pertama di Turki". *PerthNow; The Sunday Times*. News Limited; Agence France-Presse. 29 Mei 2010. Dicapai pada 10 Ogos 2010.
13. ↑  "Webber menamatkan musim dengan keretakan di bahu". *formula1.com*. Kumpulan Formula Satu. 7 Disember 2010. Dicapai pada 7 Disember 2010.
14. ↑  "Mark Webber diberikan Hawthorn Memorial Trophy bagi tahun 2010". *AUSmotive.com*. AUSmotive. 10 Julai 2011. Dicapai pada 10 Julai 2011.
15. ↑  "Vettel menang mudah di Melbourne". *Formula1.com*. Kumpulan Formula Satu. 27 Mac 2011. Dicapai pada 31 Mac 2011.
16. ↑  Phelps, James (11 Julai 2011). "Mark Webber menempis Red Bull". *Perth Now*. News Limited. Dicapai pada 12 Julai 2011.
17. ↑  "Webber menang di Brazil". *Formula1.com*. Kumpulan Formula Satu. 27 November 2011. Dicapai pada 28 November 2011.
18. ↑  "Webber memenangi DHL Fastest Lap Award". *Formula1.com*. Kumpulan Formula Satu. 26 November 2011. Dicapai pada 1 Jun 2012.
19. ↑  "Webber menandatangani kontrak bersama Red Bull bagi musim 2012". *redbull.com*. Red Bull Racing. 27 Ogos 2011. Dicapai pada 27 Ogos 2011.
20. ↑  "Webber di tempat keempat di Australia". *The Sydney Morning Herald*. Fairfax Media. Australian Associated Press. 18 Mac 2012. Dicapai pada 19 Mac 2012.
21. ↑  Benson, Andrew (27 Mei 2012). "Mark Webber menang untuk Red Bull di Monte Carlo". *BBC Sport*. BBC. Dicapai pada 10 Jun 2012.
22. ↑  Benson, Andrew (8 Julai 2012). "Mark Webber menang selepas memotong Fernando Alonso pada saat-saat akhir perlumbaan". *BBC Sport*. BBC. Dicapai pada 10 Julai 2012.
23. ↑  "Mark Webber melanjutkan kontrak bersama Red Bull untuk musim 2013". *BBC Sport*. BBC. 10 Julai 2012. Dicapai pada 10 Julai 2012.
24. ↑  Benson, Andrew (13 Oktober 2012). "Mark Webber mendapat petak pertama, di hadapan Sebastian Vettel". *BBC Sport*. BBC. Dicapai pada 13 Oktober 2012.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Mark Webber***. |

* Laman sesawang rasmi
* Mark Webber di Pangkalan Data Filem Internet (IMDb)
* Mark Webber di Twitter
* Statistik F1 Mark Webber

| Kedudukan sukan |
| --- |
|
| Didahului oleh**Kevin McGarrity** | **Pemenang Formula Ford Festival**1996 | Diikuti oleh:**Jacky van der Ende** |
| Anugerah dan pencapaian |
|
| Didahului oleh**Juan Pablo Montoya** | **AutosportRookie of the Year**2002 | Diikuti oleh:**Dan Wheldon** |
|
| Didahului oleh**Fernando Alonso** | **Trofi Lorenzo Bandini**2006 | Diikuti oleh:**Felipe Massa** |
|
| Didahului oleh**Jenson Button** | **Trofi Hawthorn Memorial**2010 | Diikuti oleh:**Jenson Button** |
|
| Didahului oleh**Fernando Alonso** | **DHL Fastest Lap Award**2011 | Diikuti oleh:**Sebastian Vettel** |

| * l
* b
* s
Pasukan Formula Satu |
| --- |
| Pasukan dan pemandu yang bersaing dalam Kejuaraan Dunia Formula Satu 2023 |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
| Alfa Romeo-Ferrari | AlphaTauri-RBPT | Alpine-Renault | Aston Martin Aramco-Mercedes | Ferrari |
|  |
| 
* 24. Zhou Guanyu
* 77. Valtteri Bottas

 | 
* 3. Daniel Ricciardo
* 22. Yuki Tsunoda

 | 
* 10. Pierre Gasly
* 31. Esteban Ocon

 | 
* 14. Fernando Alonso
* 18. Lance Stroll

 | 
* 16. Charles Leclerc
* 55. Carlos Sainz Jr.

 |

 |

 |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
| Haas-Ferrari | McLaren-Mercedes | Mercedes | Red Bull Racing-RBPT | Williams-Mercedes |
|  |
| 
* 20. Kevin Magnussen
* 27. Nico Hülkenberg

 | 
* 4. Lando Norris
* 81. Oscar Piastri

 | 
* 44. Lewis Hamilton
* 63. George Russell

 | 
* 1. Max Verstappen
* 11. Sergio Pérez

 | 
* 2. Logan Sargeant
* 23. Alexander Albon

 |

 |

 |

| * l
* b
* s
Austria Red Bull Racing |
| --- |
| 
Pengasas
Dietrich Mateschitz
Penasihat kepada Red Bull GmbH
Helmut Marko
Ketua Pasukan
Christian Horner
Kakitangan
Adrian Newey
Hugh Bird
Gianpiero Lambiase
Paul Monaghan
Simon Rennie
Guillaume Rocquelin
Hannah Schmitz
Pierre Waché
Ben Waterhouse
Jonathan Wheatley
Bekas kakitangan
Ben Agathangelou
Dan Fallows
Mark Ellis
Andrew Green
Neil Martin
Ciaron Pilbeam
Peter Prodromou
Mark Smith
Guenther Steiner
Dave Stubbs
Rob Taylor
Gavin Ward
Geoff Willis
Pemandu semasa
1. Belanda Max Verstappen
11. Mexico Sergio Pérez
Pemandu ujian
New Zealand Liam Lawson
Norway Dennis Hauger
Barbados Zane Maloney
Juara Dunia
Jerman Sebastian Vettel
Belanda Max Verstappen
Bekas pemandu
United Kingdom David Coulthard
Austria Christian Klien
Itali Vitantonio Liuzzi
Belanda Robert Doornbos
Australia Mark Webber
Australia Daniel Ricciardo
Thailand Alex Albon
Pasukan junior
Scuderia Toro Rosso
Red Bull Junior Team
Jepun Souta Arao
Amerika Syarikat Jak Crawford
Perancis Enzo Deligny
Brazil Enzo Fittipaldi
Jerman Oliver Goethe
Perancis Isack Hadjar
Norway Dennis Hauger
Jepun Ayumu Iwasa
New Zealand Liam Lawson
United Kingdom Arvid Lindblad
Barbados Zane Maloney
Sepanyol Pepe Martí
Colombia Sebastián Montoya
Poland Kacper Sztuka
Thailand Enzo Tarnvanichkul
Jerman Tim Tramnitz
Kereta Formula Satu
RB1
RB2
RB3
RB4
RB5
RB6
RB7
RB8
RB9
RB10
RB11
RB12
RB13
RB14
RB15
RB16
RB16B
RB18
RB19
Kereta lain
X2010/X2011
 |

| * l
* b
* s
Itali Minardi F1 Team |
| --- |
| 
Pengasas
Giancarlo Minardi
Pemilik
Flavio Briatore (1996)
Gabriele Rumi (1996–2000)
Paul Stoddart (2001–2005)
Kakitangan
Andy Bendell
Gustav Brunner
Giacomo Caliri
Aldo Costa
Gabriele Tredozi
Pemandu terkenal
Belanda Christijan Albers
Itali Michele Alboreto
Itali Luca Badoer
Sepanyol Adrián Campos
Itali Andrea de Cesaris
United Kingdom Anthony Davidson
Brazil Christian Fittipaldi
Sepanyol Marc Gené
Portugal Pedro Lamy
Brazil Tarso Marques
Itali Pierluigi Martini
Itali Gianni Morbidelli
Brazil Roberto Moreno
Sepanyol Luis Pérez-Sala
Belanda Jos Verstappen
United Kingdom Justin Wilson
Malaysia Alex Yoong
Itali Alessandro Zanardi
Rookie terkenal
Itali Alessandro Nannini
Itali Giancarlo Fisichella
Itali Jarno Trulli
Sepanyol Fernando Alonso
Australia Mark Webber
Kereta Formula Satu
M185
M185B
M186
M187
M188
M188B
M189
M190
M191
M192
M193
M193B
M194
M195
M195B
M197
M198
M01
M02
PS01
PS02
PS03
PS04
PS04B
PS05
 |